EFF onttrek ondersteuning aan DA by rade | Maroela Media
Die Ekonomiese Vryheidsvegters (EFF) het sy besluit van 2016 teruggetrek om saam met die Demokratiese Alliansie (DA) by munisipaliteite te stem, het partyleiers Julius Malema Dinsdag gesê.
Die EFF sal ook nie die ANC ondersteun nie, het hy bygevoeg.
"Ons sal aan die debatte deelneem en insette lewer, maar nie stem nie," het Malema aan verslaggewers by 'n perskonferensie in Johannesburg gesê.
Die EFF en die DA het ná die 2016 plaaslikeregeringsverkiesing begin saamwerk en saam gestem oor kwessies waar daar nie 'n beslissing was nie, waaronder by Nelson Mandelabaai, die Stad Johannesburg en in Tshwane. Malema het in daardie stadium gesê die DA is die "beter duiwel" as die ANC.
"Dit was nie 'n opsie om neutraal te bly nie. 'n Rewolusionêr kan nooit neutraal wees nie. Ons is nie in posisies nie. Daar is nie 'n alliansie of 'n spesiale komitee om te bestuur nie. Ons was tussen twee duiwels en ons moes die beter duiwel kies. Ons moes kant kies. As ons verkeerd was, laat die geskiedenis ons oordeel," het Malema in 2016 aan verslaggewers gesê.
Hy het ná die algemene verkiesing in Mei vanjaar aangekondig dat sy party sy oog het op die burgemeesterspos in Tshwane en graag ook 'n rol wil speel in die burgemeesterskomitee in die Stad Johannesburg.
Die DA het bevestig die party het hom genader en die DA het die rooi barette in kennis gestel dat hy ooreenkomste aangegaan het om met die Congress of the People (Cope), die African Christian Democratic Party (ACDP) en die Vryheidsfront Plus (VF Plus) saam te werk.
Die vennootskap het nou tot 'n einde gekom, aangesien die DA ook weier om met die EFF saam te werk, het Malema bygevoeg. "Die DA weier om saam met ons te stem. Ons het vir hulle gestem, maar nou stem hulle nie vir ons in Tshwane nie. Ons kan nie vir die DA bly stem as hulle nie vir ons kan stem nie. Dit is gedane sake."
Die EFF ondersteun egter steeds DA-burgemeester Herman Mashaba se leierskapstyl in Johannesburg. "Mashaba is 'n goeie ou. Ons het selfs gesê ons kan hom as 'n EFF-burgemeester hê, ons sal nie omgee nie. Miskien leer Mashaba ons iets. Miskien hoef ons probleme nie politici te wees nie. Mashaba is nie 'n politikus nie, hy het nie 'n politieke houding nie – en dit help."
Die EFF hou in Desember sy tweede nasionale vergadering in Johannesburg waar nuwe leiers aangestel sal word. Malema het gesê takke sal die leierskap bespreek, maar nie enigiemand nomineer nie. Die nominasies sal plaasvind onder leiding van die bestuur van die verkiesingskommissie.
Ek sal nou graag hierdie klomp narre (EFF, DA, ANC) in koalisie van Cyril se superstad wil sien.
Ag siestog; manteldraaiers!!
Daarsy DA die net raak aaaaal stywer.???? Julle leier wat mos gese het hys nie bekommerd om wit stemme te verloor nie hulle het "genoeg" swart stemme!
Die DA in Tshwane sal steeds moet fyn trap met sy 93 stemme, teen die a en see se 89, VF+ se 4 en 1 elk vir Cope, ACDP en die PAC (volgens die 2016 uitslae)
As die EFF (25) nie aan enige stemmery gaan deelneem nie, lyk die DA redelik veilig te wees! Ons sal maar moet sien of vriend Julius daar by gaan hou, en of dit net weer 'n strategies skuif is totdat iets beter opduik?